
Sēdi vada iepirkuma komisijas priekšsēdētāja vietnieks – A. Zalcmanis

Sēdi protokolē iepirkuma komisijas locekle – V. Daniševska

Komisijas izveidošanas pamatojums: valsts akciju sabiedrības “Latvijas Valsts radio un televīzijas centrs” 2023. gada 11. oktobra rīkojums Nr. 30FAD.04-01/04/01/95

Komisija notiek attālināti, izmantojot videokonferences režīmu.

Darba kārtība:
1. Par uzdoto jautājumu izskatīšanu.

Saskaņā ar Publisko iepirkumu likuma (turpmāk – PIL) 26. panta pirmo daļu iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā trīs locekļi (ņemot vērā, ka komisijā ir 8 (astoņi) balsstiesīgi locekļi, tad ne mazāk kā 6 (seši) locekļi). Tiek konstatēts, ka sēdē piedalās 7 (septiņi) balsstiesīgi komisijas locekļi, līdz ar to iepirkuma komisija ir lemttiesīga.

Par darba kārtības 1. punktu
Iepirkumu komisija 2024. gada 15. martā Elektronisko iepirkumu sistēmā www.eis.gov.lv (turpmāk - EIS) saņēma ieinteresētā piegādātāja jautājumus par iepirkuma procedūras “RRTS būvdarbu veikšana”, iepirkuma identifikācijas Nr. LVRTC 2024/1 (turpmāk – Slēgts konkurss), nolikumā ietvertajām kvalifikācijas prasību.

	Nr. p.k.
	Uzdotais jautājums
	Komisijas atbilde

	1.
	Ieinteresētais piegādātājs ir iepazinies ar Konkursa nolikumā noteiktajām prasībām un atbilstoša pieteikuma sagatavošanai tam ir nepieciešams saņemt skaidrojumu uz zemāk minētajiem jautājumiem:
[2.1] Par profesionālās pieredzes atbilstību, ja pieredze iegūta līguma ietvaros, ko slēgusi piegādātāju apvienība, kuras biedrs un galvenā būvdarbu veicēja pienākumu izpildītājs līguma ietvaros ir persona, uz kuras profesionālo pieredzi kandidāts balstās, lai pierādītu savu atbilstību Konkursa nolikuma 3.6.5.1.punktā noteiktajām prasībām:
[2.1.1] Judikatūrā ir atzīts, ka Publisko iepirkumu likuma 46.panta pirmajā daļā noteiktās prasības, skatot tās kopsakarībā ar Eiropas Savienības normatīvajiem aktiem, pieļauj pieredzes atbilstības apliecināšanai norādīt uzņēmumu grupas (piemēram, piegādātāju apvienības), kurā ietilpa kandidāts vai persona, uz kuras iespējām kandidāts balstās, iespējas, ja tiek pierādīts kandidāta vai personas, uz kuras iespējām tas balstās, dalības un ieguldījuma slēgtā līguma izpildē atbilstība iepirkuma organizētāja noteiktajām prasībām (piemēram, skatīt Latvijas Republikas Augstākās tiesas Senāta 2021.gada 27.augusta lēmuma SKA-1252/2021, lieta Nr.A420195421, 15.punktu un tajā norādītās atsauces uz Eiropas Tiesas judikatūru).
[2.1.2] Konkursa nolikuma 3.6.5.1.punktā ir noteikts, ka Kandidāts iepriekšējo 5 (piecu) gadu laikā (t.i., 2019., 2020., 2021., 2022., 2023. un 2024. gadā līdz pieteikuma iesniegšanas dienai) kā galvenais būvdarbu veicējs ir veicis vismaz 1 (vienas) 3. grupas ēkas jaunu būvniecību un/vai pārbūves būvdarbus, kur būvdarbu līguma izmaksas (līgumcena) ir vismaz EUR 20 000 000,00 (divdesmit miljoni euro, 00 centi) bez PVN.
[2.1.3] Pamatojoties uz augstāk minēto, ieinteresētais piegādātājs lūdz Pasūtītāju apstiprināt, ka par atbilstošu Konkursa nolikumā noteiktajām prasībām tiks uzskatīta kandidāta vai personas, uz kuras iespējām tas balstās, pieredze būvdarbu līguma (kas atbilst visām Konkursa nolikuma 3.6.5.1.punktā noteiktajām prasībām) ietvaros, ko slēgusi piegādātāju apvienība, ja kandidāts vai persona, uz kuras iespējām tas balstās, slēgtā līguma ietvaros kā personu apvienības biedrs ir pildījis galvenā būvdarbu veicēja pienākumus.

	Slēgta konkursa nolikuma 3.4. punkts noteic, ja Kandidāts ir personālsabiedrība vai personu apvienība un iesnieguši kopīgu Pieteikumu, tad kvalifikācijas prasības jāizpilda Kandidātam kopumā – vienam no personālsabiedrības biedram vai personu apvienības dalībniekam, ja vien konkrētajā Nolikuma punktā nav noteikts citādi. Tas ir, kvalifikācijas prasība jāizpilda tam personālsabiedrības biedram vai personu apvienības dalībniekam, kurš veiks attiecīgos darbus.
Papildus tam Slēgta konkursa nolikuma 3.6.5.1. punkts paredz, ja pieteikumu iesniedz piegādātāju apvienība, tad vismaz vienam no piegādātāju apvienības dalībniekiem, kurš veiks iepirkuma līgumā norādītos būvdarbus, ir šajā punktā minētā pieredze.

Līdz ar to, ja kandidāts ir piegādātāju apvienība, tad Slēgta konkursa nolikuma 3.6.5.1. punktā norādīto kvalifikācijas pieredzi var apliecināt tikai kāds no piegādātāju apvienības dalībniekam, kurš iepirkuma līguma laikā veiks pārbūves darbus. 

Ja kandidāts nav piegādātāju apvienība, tad kandidāts, lai apliecinātu Slēgta konkursa nolikuma 3.6.5.1. punktā norādīto kvalifikācijas pieredzi var balstīties gan uz savu pieredzi, gan uz citas personas pieredzi, piesaistot to apakšuzņēmēja statusā, ar nosacījumu, ka persona, uz kuras spējām balstās, iepirkuma līguma laikā arī veiks attiecīgos pārbūves darbus.

Ievērojot minēto, ja šajā punktā norādīto pieredzi kandidāts, kandidāta (piegādātāju apvienības) dalībnieks vai persona, uz kuras spējām kandidāts balstās, ir ieguvis pieredzi tādā būvdarbu līgumā, kurā līgums noslēgts ar personālsabiedrību (pilnsabiedrību vai komandītsabiedrību) vai arī ar piegādātāju apvienību, tad jāņem vērā, ka pieredze būs atzīstama par atbilstošu, ja izpildīsies abi nosacījumi:
1) personālsabiedrības biedrs vai piegādātāju apvienības dalībnieks ir pildījis būvdarbus tādā līgumā, kas atbilst Slēgta konkursa nolikuma 3.6.5.1. punkta prasībām;
2) attiecīgais personālsabiedrības biedrs vai piegādātāju apvienības dalībnieks, pamatojoties uz savstarpēju vienošanos vai citu objektīvi pārbaudāmu dokumentu, ir pildījis attiecīgajā līgumā galvenā būvdarbu veicēja pienākumus.  



	
	[2.2] Par personas, kas nodrošina Kandidāta atbilstību Konkursa nolikuma 3.6.5.1.punktā noteiktajām prasībām, statusu iepirkuma ietvaros un līguma izpildē
[2.2.1] Konkursa nolikuma 3.6.1.6.punktā ir noteikts, ka “kandidāts, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks attiecīgos darbus, kuru izpildei attiecīgās spējas ir nepieciešamas.
N.B. Šajā gadījumā  persona, uz kuru spējām kandidāts balstās, jāpiesaista apakšuzņēmēja statusā, vai arī pieteikums jāiesniedz kā personu apvienībai kopā ar personu, uz kuru iespējām kandidāts balstās”.
[2.2.2] Savukārt Konkursa nolikuma 3.6.5.1.punktā ir noteikts, ka gadījumā, ja pieteikumu iesniedz piegādātāju apvienība, tad vismaz vienam no piegādātāju apvienības dalībniekiem, kurš veiks iepirkuma līgumā norādītos būvdarbus, ir šajā punktā minētā pieredze. 
[2.2.3] Publisko iepirkumu likuma 46.panta ceturtajā daļā ir noteikts, ka “piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas”.
[2.2.4] Judikatūrā, izskatot lietas par pieredzes nodošanu, ir atzīts, ka piegādātājiem un kandidātiem ir pieļauts balstīties uz citu personu tehniskajām un profesionālajam iespējām neatkarīgi no savstarpējo attiecību tiesiskā rakstura (piemēram, skatīt Latvijas Republikas Augstākās tiesas Senāta 2021.gada 27.augusta lēmuma SKA-1252/2021, lieta Nr.A420195421, 19.punktu un tajā norādītās atsauces uz judikatūru un tiesību doktrīnu), ja tiek pierādīta nepieciešamo resursu nodošana piegādātāja vai kandidāta rīcībā un ja pieredzējusī persona veiks būvdarbus vai sniegs pakalpojumus, kuru izpildei attiecīgās spējas ir nepieciešamas.
[2.2.5] Pamatojoties uz augstāk minēto, ieinteresētais piegādātājs lūdz Pasūtītāju apstiprināt, ka:
[2.2.5.1] kandidāts, kas nav piegādātāju apvienība, savas atbilstības Konkursa nolikuma 3.6.5.1.punktā noteiktajām prasībām nodrošināšanai ir tiesīgs balstīties uz piesaistītā apakšuzņēmēja pieredzi (ievērojot visus Publisko iepirkumu likuma 46.panta ceturtajā daļā noteiktos balstīšanās un citas personas profesionālajām iespējām priekšnosacījumus);
[2.2.5.2] kandidāts, kas ir piegādātāju apvienība, savas atbilstības Konkursa nolikuma 3.6.5.1.punktā noteiktajām prasībām nodrošināšanai ir tiesīgs balstīties uz piesaistītā apakšuzņēmēja pieredzi (ievērojot visus Publisko iepirkumu likuma 46.panta ceturtajā daļā noteiktos balstīšanās un citas personas profesionālajām iespējām priekšnosacījumus).

	Publisko iepirkumu likuma 46.panta piektā daļa noteic, ka pasūtītājs var prasīt, lai noteiktus īpaši svarīgus uzdevumus pildītu pretendents vai personu apvienības dalībnieks, ja tiek slēgts publisks būvdarbu vai publisks pakalpojuma līgums vai ja publisks piegādes līgums ietver arī preces iebūvēšanu vai uzstādīšanu.

Prasība par to, kā piegādātāju apvienībai izpildīt kvalifikācijas prasības noteiktas, ievērojot Iepirkumu uzraudzības biroja vadlīnijās noteikto, ka “Pasūtītājam, definējot prasības pretendentiem attiecībā uz saimniecisko un finansiālo stāvokli vai tehniskajām un profesionālajām spējām, nolikumā būtu jāiekļauj norādes par to, kā attiecīgās kvalifikācijas prasības izpildīt piegādātāju apvienībām”[footnoteRef:2]. [2:  Biežāk konstatētās neatbilstības iepirkuma procedūru dokumentācijā un norisē, https://www.iub.gov.lv/lv/media/6896/download?attachment] 


Iepirkumu uzraudzības birojs ir norādījis, ka attiecībā uz prasībām piegādātāja tehniskajām un profesionālajām spējām Pasūtītājs var noteikt, ka izvirzītās prasības var izpildīt piegādātāju apvienības dalībnieki kopā (proti, summējot tās dalībnieku spējas), vienlaikus Pasūtītājs, ņemot vērā iepirkuma priekšmeta specifiku vai sarežģītību, var noteikt arī specifiskākus noteikumus attiecībā uz to, kā piegādātāju apvienībām jāizpilda izvirzītās prasības. Piemēram, piegādātāju apvienībām var prasīt izpildīt kvalifikācijas prasības attiecībā uz nepieciešamo pieredzi, kur prasītā pieredze jāuzrāda vismaz vienam no piegādātāju apvienības dalībniekiem. 

Ņemot vērā minēto, skaidrojam, ka Pasūtītājs Slēgta konkursa nolikuma prasības ir izstrādājis atbilstoši Iepirkumu uzraudzības biroja vadlīnijās norādītajam un attiecībā uz noteiktu kvalifikācijas prasību izpildi ir izvirzījis prasību, ka gadījumā, ja pieteikumu iesniedz piegādātāju apvienība, attiecīgo prasību arī izpilda piegādātāju apvienības dalībnieks. Līdz ar to, lai izpildītu Slēgta konkursa nolikuma 3.6.5.1. punktā norādītās kvalifikācijas prasības gadījumā, ja pieteikumu iesniedz piegādātāju apvienība, minētās prasības arī jāizpilda kādam no piegādātāju apvienības dalībniekiem. Balstīties uz apakšuzņēmēja spējām šajā gadījumā nav iespējams. 


	3.
	[2.3] Par personas, uz kuras iespējām kandidāts balstās, lai atbilstu Konkursa nolikuma 3.6.5.1.punktā noteiktajām prasībām, atbildību iepirkuma līguma izpildē
[2.3.1] Konkursa nolikuma 3.6.1.7.punktā ir noteikts, ka gadījumā, ja kandidāts balstās uz citu personu saimnieciskajām un finansiālajām spējām, kandidāta pieteikumam jāpievieno vienošanās vai cits līdzvērtīgs dokuments par sadarbību konkrētā iepirkuma līguma izpildē, kurā jāiekļauj nosacījums, ka piegādātājs un persona, uz kuras saimnieciskajām un finansiālajām spējām tas balstās, ir solidāri atbildīgi par iepirkuma līguma izpildi. Identisks regulējums ir noteikts arī Publisko iepirkumu likuma 45.panta astotajā daļā.
[2.3.2] Līdz ar to gan no normatīvā regulējuma, gan Konkursa nolikuma ieinteresētais piegādātājs var secināt, ka personām, uz kuras iespējām kandidāts balstās, lai atbilstu Konkursa nolikumā noteiktajām prasībām profesionālajām spējām nav jābūt solidāri atbildīgām par iepirkuma līguma izpildi.
[2.3.3] Pamatojoties uz augstāk minēto, ieinteresētais piegādātājs lūdz Pasūtītāju apstiprināt, ka gadījumā, ja kandidāts balstās un piesaistītā apakšuzņēmēja iespējām, lai nodrošinātu savu atbilstību tikai Konkursa nolikuma 3.6.5.1.punktā noteiktajām prasībām, piesaistītajam apakšuzņēmējam nav jābūt solidāri atbildīgam par iepirkuma līguma izpildi.
[3] Tā kā pieprasījums ir iesniegts, lai nodrošinātu atbilstoša piedāvājuma sagatavošanu Konkursam, būsim pateicīgi, ja atbilde tiks sniegta pēc iespējas īsākā termiņā. 
	Skaidrojam, ka Slēgta konkursa nolikuma 3.6.1.7. punkts attiecas uz gadījumiem, kad kandidāts balstās uz citas personas saimnieciskajām un finansiālajām spējām.
Ja kandidāts ir piesaistījis apakšuzņēmēju, lai izpildītu nolikuma kvalifikācijas prasību/prasības,  bet nebalstās uz tā saimnieciskajām un finansiālajām spējām, šādā gadījumā apakšuzņēmējs nav uzskatāms par personu, uz kuras saimnieciskajām un finansiālajām spējām balstās Slēgta konkursa nolikuma 3.6.1.7. punkta izpratnē.  




Iepirkuma komisija vienbalsīgi ar 7 (septiņām) balsīm “par” nolēma:
1. Apstiprināt sagatavotās atbildes uz uzdotajiem jautājumiem.
1. Ievietot šī protokola izrakstu EIS e-konkursu apakšsistēmā www.eis.gov.lv.
1. Uzdot komisijas loceklei V. Daniševskai nodrošināt šī protokola 1.2. punktā norādītā lēmuma izpildi.

Pielikumā: [..]


Iepirkuma komisijas priekšsēdētāja vietnieks	(PARAKSTS)			A. Zalcmanis

Iepirkuma komisijas loceklis			(PARAKSTS)			R. Guļāns

Iepirkuma komisijas loceklis			(PARAKSTS)			V. Račinsks

Iepirkuma komisijas loceklis			(PARAKSTS)			G. Mikučāns

Iepirkuma komisijas locekle (protokolētāja)	(PARAKSTS)			V. Daniševska

Iepirkuma komisijas locekle			(PARAKSTS)			I. Inkina
										
Iepirkuma komisijas locekle			(PARAKSTS)			I. Ribikauska


Protokols parakstīts elektroniski ar drošu elektronisko parakstu. Sēdes datums un laiks norādīts protokola ievaddaļā.

IZRAKSTS PAREIZS
Valsts akciju sabiedrība „Latvijas Valsts radio
un televīzijas centrs”
Rīgā, Iepirkumu komisijas locekle V.Daniševska
Šis dokuments ir apliecināts elektroniski ar drošu elektronisko parakstu un satur laika zīmogu. Apliecinājuma datums ir parakstītāja laika zīmoga datums.

